Diego Velázquez

Den Diego Rodríguez De Silva Velázquez, gebuer de 6. Juni 1599 zu Sevilla, a gestuerwen de 6. August 1660 zu Madrid, war e grousse spuenesche Moler. Hien ass vu sevillianescher a portugisescher Ofstamung.

Säin individuelle Molstil huet vill Kënschtler beaflosst, wéi zum Beispill de Francisco Goya an den Edouard Manet.

Mat 11 Joer huet hie seng Léierzäit am Atelier beim Francisco Pacheco ugefaangen. Mat 18 Joer huet hie sech selbstänneg gemaach a 1618 huet hien dem Pacheco seng Duechter, d'Juana de Pacheco, bestuet. Si kruten zwee Meedercher.

1623 ass hien op Madrid gaangen. Do huet hien den Titel Pintor del Rey Felipe IV kritt. Um spuenesche Kinnekshaff hat hie grousse Succès, zumools well de Felipe IV. e grousse Konschtfrënd war.

Säi bekanntst Wierk ass e Selbstportrait vu sech a vum Kinnek senger Famill: Las Meninas.

Den Diego Velázquez ass de 6. August 1660 am Alter vun 61 Joer gestuerwen.

 Wierker 

 1619: La comida
 1620: El aguador de Sevilla
 1630: La fragua de Vulcano
 1630: María de Austria
 1632: Cristo crucificado
 1635: Las Lanzas oder La rendición de Breda
 1635: El Príncipe Baltasar Carlos a caballo
 1636: Felipe IV a caballo
 1656: Las Meninas
 1660: La infanta doña Margarita de Austria
 Las Hilanderas

 Galerie 

 Literatur 
 Bottineau, Yves: Vélasquez, Citadelles & Mazenod, Kollektioun Les Phares, 1998, 345 Säiten, iwwer 300 Illustratiounen.
 José López-Rey: Velázquez - Catalogue raisonné, Benedikt Taschen Verlag, 2003.

 Um Spaweck 

 Ausféierlech engleschsproocheg Websäit

Kategorie:Spuenesch Moler
Kategorie:Gebuer 1599
Kategorie:Gestuerwen 1660